Exqrch/javanese-Komodo-pixelgpt huggingface dataset:
Basa Kurdhi Basa Kurdhi (, Kurdî) ya iku siji kontinum saka basa Irania Lor-Kulon kang dituturaké déning wong-wong Kurdhi ing Asia Kulon
Basa Kurdhi nduwé dhialèk cacah telu, ya iku basa Kurdhi Lor (Kurmanji), basa Kurdhi Tengah (Sorani), lan basa Kurdhi Kidul (Pehlewani)
Ana siji golongan basa aran Zaza-Gorani kang uga dituturake déning sawatara wong Kurdhi, nanging miturut ngèlmu linguistik ora kalebu basa Kurdhi
Kang anyar dhéwé (wiwit taun 2009), panaliti miyak yèn cacahé panutur asli basa Kurdhi watara 20-30 yuta
Pérangan gedhéning wong Kurdhi nganggo Kurmanji yèn celathon
Karya-karya sastra basa Kurdhi akèh-akèhé wujud geguritan nganti kawiwitan abad 20 nalika karya-karya sastra liyané wiwit ngrembaka
Sapréné, ana rong dhialèk basa Kurdhi tulisan kang baku, ya iku Kurmanji ing pérangan lor wewengkon Kurdhistan, lan Sorani ing pérangan wétan lan kidul
Basa Kurdhi Sorani, minangka salah siji basa resmi ing Irak bebarengan karo basa Arab, ing layang pulitik mung kaaran "basa Kurdhi"
Alkimia lan kimia ing jaman Islam tengahan Alkimia lan Kimia ing Islam ateges pasinaon alkimia tradhisional lan kimia praktis ing mangsa kawitan (kimia kawitan nitipriksa alam kanthi umum) saka sujana ing donya Islam tengahan
Tembung "alkimia" asal saka tembung Arab or "kīmiyāʾ"
sing wode saka tembung Mesir kuna "kemi", tegesé ireng
Sawisé bubrahé Praja Romawi Kulon, pangembanging alkimia ngalih ing kakalifahan lan kabudayan Islam
Utawa sing luwih misuwur alkimia Islam jalaran luwih apik katulis ; akèh-akèhé tulisan wiwitan iku katulis nganggo pertalan Arab
Al-Rāzī nyebutaké prosès-prosès kimia mangkéné: Sawènèh operasi iki (calcination, solution, filtration, crystallization, sublimation and distillation) sing uga dikenal wis praktekaké déning juru alkimia Aleksandria pra-Islam.
Hotel Transylvania Hotel Transylvania iku filem animasi 3D Amérikah taun 2012 ajènre fantasi kemidhi sing digawé Sony Pictures Animation
Fillem iki disutradarani Genndy Tartakovsky, lan diproduseri Michelle Murdocca
Lakon filemé nyaritaké Count Dracula, baku hotel ajeneng Hotel Transylvania sing dianggo dadi papan ngasoné para raksasa saka omahé manungsa
Dracula ngajak sawenèh raksasa sing kalengka nedyo mèngeti ambal warsa anak wedhoké, Mavis kaping 118
Nalika hotel sing ora tau dijujug manungsa dumadakan dilanja wong lanang umur 21 taun ajeneng Jonathan, Dracula kudu nanggulangi Mavis murih ora kapéncut karo Jonathan sadurungé pengunjung hotel nyonangi ana manungsa ing kastil iku sing bisa ngancam masa depan hotel lan kariré Dracula
Hotel Transylvania digebyagaké déning Columbia Pictures kala 28 September 2012
Filem iki éntuk panampa kritik sing warna-warni nanging uwong umum nampa kanthi apik
Saboboté panampa sing campur adhuk, Hotel Transylvania ngéntukaké pikolèhan $358 yuta saka rantaman $85 yuta
Filem iki dinominasi dadi Filem Animasi Unggulan ing Golden Globe Award
Filem angka 2, "Hotel Transylvania 2", sing latar wektuné pitung taun sawisé filem angka 1, uga wis dibabar nalika 2015, lan filem angka 3 dijadwalké arep dibabar ing taun 2018
Sèri tivi filem iki dirancang kanggo wiwitan 2017, lan mindeng jaman remajané Mavis lan kanca-kancané ing Hotel Transylvania.
Désa Adat Désa Adat iku tembung kanggo nyebut salah sawijining wujud désa
Tembung iki kanthi sepisanan dienggo déning Liefrinck ing Bali Lor taun 1886-1887
Liefrinck nyebut bilih désa Bali iku sajatiné républik climèn kang duwé aturan adat lan tradisi
Tataran pamréntahane awujud dhémokrasi lan saben wong duwé hak lan jejibahan kang padha
Wong kang dipilih minangka pamimpin désa ya iku wong kang tuwa dhéwé utawa sesepuh ing kono
Nanging, manawa ana kaputusan kang béda ing antarané warga masarakat bakal dipilih cara voting utawa milih swara kang paling akèh
Manawa désa adat didelok minangka téyori, tembung iki asliné awujud téyori kolonial utawa panjajah Walanda
Mergané, Liefrinck iku wong Walanda kang njabat minangka kontrolir ing taun 1800-an ing tlatah Bali Lor
Ing wektu iki, dhèwèké duwé kalodhangan kanggo nliti bab warga masarakat ing tlatah iku mau
Apa manèh, ing taun 1896-1900 Liefrinck njabat dadi Rèsidhén Bali lan Lombok, sabanjuré ing taun 1904-1909 dadi Dhèwan Hindia.
Alkimiya ing seni lan kelangenan Alkimiya iku duwèni gegayutan raket karo seni, kadelok saka tulisan lan kelangenan utama alkimiya
Alkimia barès kétok bengkeleng saka sujarah kapustakan inggris saka shakespeare tekan panganggit fantasi modèren
Kéné, karakter utawa susunan jejer mèlu alkimiya magnum opus
Ing abad angka 14, Chaucer miwiti ombyak alkimiya satir sing jèh bisa kadelok ing pakaryan fantasi kaya ta Terry Pratchett
seniman visual duwèni gegayutan sing mèmper karo alkimiya
déné sawenèh wong nganggo alkimiya digawé sumber satir, saliyané pakarné karo alkimiya utawa alkimiya manunggal utawa pratandha ing pakaryané
Musik uga dienggo ing karya alkimiya lan banjur pangaribawani pamaraga sing wis misuwur
ing satus taun pungkasan, juru alkimia digambaraké dadi lakon magis lan spagirik ing fiksi fantasi, filem, tipi, komik lan ing dolanan video Seni visual
Jan Bäcklund lan Jacob Wamberg nggolongaké seni alkimiya iku dadi patang grup, ya iku: Ing grup pisanan iluminasi lan emblem iku tinemu anan ing tulisan alkimiya
Ilustrasi sing ana ing pakaryan wiwitan contoné Chrysopoeia of Cleopatra nanging ing abad tengahan tekan abad angka 13 ora tinemu manèh pakaryan Chrysopoeia
Ing wiwitan abad angka 15, unsur-unsur pictorial wiwit metu ana ing pakaryan alkimiya contoné Ripley Scroll lan Mutus Liber
Tren pakaryan iki dikembangaké luwih ing emblem abad angka 16
Sing intuk inspirasi saka pakaryané Horapollo, wujud seni allegoris iki disarujuki déning alkimia lan digunakaké ing ukirané Matthäus Merian, Lucas Jennis, Johann Theodor de Bry, Aegidius Sadeler, lan liyané.
Sujarah wong Kurdhi Wong Kurdhi iku golongan bangsa etno-linguistik kang ana ing Iran lan ing sujarahé dumunung ana ing pagunungan sadawané bang Lor Ranu Van lan Ranu Urmia, wewengkon géografis kang kanthi kolektif dirujuk minangka Kurdhistan
Akèh-akèhé wong Kurdhi celathu nganggo dhialèk Kurmanji utawa Sorani, kang kaloroné kalebu Basa Kurdhi
Ana manéka warna hipotesis kang ngrujuk marang leluriné Bangsa Kurdhi, kaya ta Carduchoi saka Purwakala Klasik
Wangsa Kurdhi kang paling kawitan ing sajeroning wewengkon pamaréntahan Islam (saka abad angka 10 nganti abad angka 12) ya iku para Hasanwayhids, para Marwanids, para Rawadids, para Shaddadids, dilanjutaké déning Wangsa Ayyubiyyah kang diwiwiti déning Shalahuddin al Ayyubi
Pancakara Chaldiran taun 1514 kuwi minangka sawijining titik balik kang wigati ing sujarah bangsa Kurdhi, mratandhani sekaitan antarané Bangsa Kurdhi lan Kamaharajan Ottoman
Carita Sharafnameh taun 1597 minangka carita babagan sujarah bangsa Kurdhi kang kawitan
Sajarah bangsa Kurdhi ing abad angka 20 ditandhai karo tumuwuhé rasa kabangsan bangsa Kurdhi kang nyungku marang ancasé kanggo nggayuh Kurdhistan kang swatantra kaya kang dirancang addhédhasar Kasarujukan Sèvres ing taun 1920
Swatantra sapérangan kasil digayuh déning Kurdhistan Abang (1923–1926) lan déning Kurdhistan Irak (wiwit taun 1991), déné mligi ing Kurdhistan Turki, carukan mawa gaman antarané kelompok kraman wong Kurdhi lan wadya Turki agegaman kadadéan saka 1984 nganti 1999, lan wewengkon kuwi panggah ora tentrem kanthi anané kawirotan anyar ana ing taun 2000-nan
Étnonim "Kurd "(Basa Jawa:Kurdhi) purwané saka toponim kuna ing lembah kali Tigris udhik
Miturut sawenèh ancangan, kuwi asal mulané saka in Pérsian Tengah minangka "kwrt-", istilah kanggo "nomad; tent-dweller" (nomadhik)
Sawisé panaklukan Pérsi déning Muslim, istilah iki dijupuk dadi istilah Arabik minangka "kurd-", lan digunakaké kusus kanggo wong-wong nomadhik
Kanggoné Pérsian Tengah tembung nomina "kwrt-" kang asal mulané saka toponim kuna, jeneng iki uga ana kang matara manawa purwané mèmper toponimé "Qardu "ing Jaman Prunggu,"Ǧūdī", (dianggo ing basa Kurdhi dadi "Cûdî")
Jeneng iku bakalé panggah digunakaké ing kala kawuri klasik minangka èlemèn pratama ing toponim "Corduene", lan panduduké, kang disebutaké karo Xenophon minangka wong-wong "Carduchoi" kang nentang mundhuré para Sepuluh Ewu liwat pagunungan ing sisih lor Mésopotamia
Pandengan iki dijurung déning sawenèh sumber akadhémis kang nganggep Corduene minangka wewengkon proto-Kurdhi
Saliyané, "kwrt-" purwané uga bisa saka jeneng wong-wong "Cyrtii"
Miturut sawenèh sumber, nganti abad angka 16, sajak ana parkembangan jatidhiri bangsa kang ditandhai déning istilah "Kurd "(Kurdhi) ing antarané kelompok-kelompok Irania Lor-Kulon, tanpa anané rujukan marang basa Irania kang kusus
Sujana Kurdhi Mehrdad Izady mratélakaké yèn sembarang golongan nomadhik kang dijuluki kurdhi nalika jaman Arab tengahan iku dianggep "wong ètnis Kurdhi asli", lan sawaliké, kang banjur dijuluki dudu Kurdhi iku turunané wong-wong nomadhik kuwi nanging "wis misah jatidhiri ètnis kawit pungkasan jaman tengahan." Sherefxan Bidlisi ing abad angka 16 nyatakaké yèn pambagéyan "Kurdhi" iku cacahé ana papat: "Kurmanj", "Lur", "Kalhor" lan "Guran", kang nduwé
"Lur", "Kalhor" lan "Guran", kang nduwé dhialék utawa warna basa kang béda-béda
Paul (2008) medhar yèn panganggoning tembung "Kurd" ing abad angka 16 miturut cathetaning Bidlisi bokmenawa wis mèmper karo jatidhiri ètnis "Kurdhi" minangka panunggalan suku Kurmanj, Kalhur, lan Guran ing Iran Lor-Kulon kang nembé cinipta, tanpa minangkani panggolonging bangsa miturut basa
Og, kancané Moses, ayaké minangka Kahn Agung kang kawitan
Jeneng kaya kulawarga Okur utawa Okurowski utawa Ogrosky lan Kurman uga ana sambung rapeté karo para Kurdhi lan Kamaharajan Kurdhi Kuna
Para Okuralti utawa Mongolia Kuralti uga nduwé manéka gegayutan marang para Kurdhi.
Joesoef Sou'yb Joesoef Sou'yb ya iku panganggit roman lan juru tulis carita dhetèktip
Dhèwèké lair ana Bayur, Maninjau, Sumatra Kulon, tanggal 14 Juli 1916
Jenengé wiwit kondhang kawit roman dhetèktipé kang irah-irahan "Elang Emas" terbit ing 1940
Karya prosa anggitné, antarané: 1
"Bibir Mengandoeng Ratjoen", taun 1939; 2
"Djiwa Bersiram Darah", taun 1940; 3
"Gadis Komidi", taun 1941
Déné karya geguritané: 1
"Lusa", nganggo jeneng Joed-Mahjoedin, diemot ana Pandji Masjarakat, taun II no
12, 20 April 1936; 2
"Duka", nganggo jeneng Joed-Mahjoedin, diemot ana Pandji Masjarakat, taun II no
13, 27 April 1936, uga ana Tonggak 1, taun 1987 kaca 225; 3
"Terkenang", nganggo jeneng Joed-Mahjoedin, diemot ana Pandji Masjarakat, taun II no
16, 20 Mèi 1936, uga ana Tonggak 1, taun 1987 kaca 222; 4
"Benarkah", nganggo jeneng Joed-Mahjoedin, diemot ana Pandji Masjarakat, taun II no
23, 17 Juli 1936; 5
"Di Tandjoeng", nganggo jeneng Jatim, diemot ana Pandji Masjarakat, taun II no
18 November 1936; 6
"Ukuran Zaman", nganggo jeneng Joed-Mahjoedin, diemot ana Poedjangga Baroe, taun III no
10, April 1936; 7
"Kartini", nganggo jeneng Joeddakoesoema, diemot ana Poedjangga Baroe, taun III no
11, Mèi 1936; 8
"Selamat Berpisah", nganggo jeneng Joenoes, diemot ana Pandji Islam, taun IV no
35, 15 Dhesember 1937; 9
"Alhambra", nganggo jeneng Joesda, diemot ana Pandji Masjarakat, taun II no
34, 8 Oktober 1936, uga ana Tonggak 1, taun 1987 kaca 229; 10.
"Ooo 'rang Dusun", nganggo jeneng Joesda, diemot ana Pandji Masjarakat, taun II no
36, 26 Oktober 1936; 11
"Oh, Ombak Serulah", nganggo jeneng Joesda, diemot ana Pandji Masjarakat, taun II no
37, 31 Oktober 1936; 12
Saudara", diemot ana Pandji Masjarakat, taun II no
40, 25 November 1936; 13
"Kuli Beban", diemot ana Poedjangga Baroe, taun I no
12, Juni 1934, uga ana Tonggak 1, taun 1987 kaca 223; 14
"O, Angin", diemot ana Poedjangga Baroe, taun II no
5, November 1934, uga ana Tonggak 1, taun 1987 kaca 228; 15
"O, Bidaku", diemot ana Poedjangga Baroe, taun II no
5, November 1934; 16
"Apa Fa'alnya", diemot ana Poedjangga Baroe, taun I no
12, Juni 1934; 17
"Dari Relung Keinsafan", diemot ana Poedjangga Baroe, taun VIII no
11, Mèi 1941, uga ana Tonggak 1, taun 1987 kaca 230
Bebarengan karo HAMKA lan A
Hasymi, dhèwèké nyusun buku kumpulan geguritan kang irah-irahan "Soenji Poedja" (1948)
Geguritan kang kaimpun ana "Soenji Poedja", antarané: 1
Mohd Azrif Nasrulhaq Mohd Azrif Nasrulhaq (lair ing Selangor 27 Mei 1991) iku sawijining juru main bal-balan Malaysia
Dhèwèké saiki main kanggo Johor Darul Ta'zim F.C
ing Super Liga Malaysia.
Rad ing Éropah "Organisasi iki béda karo Pasamuan ing Éropa lan Rad Uni Éropa" Rad ing Éropa (Inggris "European Council") iku sawijining organ Uni Éropa
Organisasi iki ditugasi ngurusi garis gedhé kawicaksanan lan prioritas pulitik Uni Éropa (UE)
Organisasi iki ngandhut kepala-kepala nagara UE, karo Présidèn Rad ing Éropa lan Présidèn Komisi Éropa
Timbalan Dhuwur ("High Representative") Uni kanggo Urusan Nagara Ngamanca lan Kawicaksanan Katentreman uga mèlu rapat
Lembaga iki diadegaké kanthi informal nalika ana puncak lan diresmèkaké kanthi formal minangka lembaga in taun 2009 mawa Prajanjèn Lisboa
Ing taun 2016 Présidèn Rad ing Éropa iku Donald Tusk saka Polen.
Rad Uni Éropah Rad Uni Éropa (Inggris "Council of the European Union") utawa kerep diarani Rad Para Mantri utawa namung Rad (Inggris "Council") iku lembaga Uni Éropa nomer kaping telu saka pitung Lembaga Uni Éropa sing dipratélakaké sajeroning Prajanjèn Uni Éropa
Lembaga iki péranganing lembaga lègislatif Uni Éropa sing kawujudaké saka rong kamar
Lembaga legistatif liyané ya iku Parlemèn Éropa
Rad Uni Éropa ngwakili pamaréntah èksekutif nagara-nagara anggota UE
Lembaga iki markasé ana ing Gedhong Justus Lipsius ing Brussel, Bèlgi.
Game of Thrones Game of Thrones iku TV séri drama fantasi sing asalé saka Amérika diciptakaké déning David Benioff lan D
TV séri iki diadaptasi saka novèl séri "A Song of Ice and Fire "déning George R
Martin, judhul buku pertamané ya iku "A Game of Thrones"
Séri iki main pertama ing HBO, ing the United States wulan April 17, 2011, lan mangsa ke-6 main ing wulan Juni, 26, 2016
Mangsa ke-7 Game of Thrones dijadwalké main ing tengahan taun 2017 kanthi gunggung pitung épisodhe
Séri iki mapan ing buwana fiksi Westeros lan Essos
Kapisan, Game of Thrones nyeritakaké konflik-konflik ing dinasthi-dinasthi kanggo menangaké Iron Throne marang Seven Kingdoms, kulawarga-kulawarga linuhung padha perang kanggo menangaké Iron Throne iku; banjur sing kapindho, séri iki uga nyeritakaké trah pamungkas saka salah sijining kulawarga linuhung sing dibuwang kanggo ngrebut tahta utawa Iron Throne; sing ketelu, nyeritakaké ancaman ing mangsa salju sing mbebayani lan makluk sing legendaris lan medén-medéni wong-wong ing "the
legendaris lan medén-medéni wong-wong ing "the North" (sisih lor).
DF-41 Dongfeng-41 (DF-41, CSS-X-10) (Tionghoa: 东风-41; arti harfiah "East Wind-41"), ya iku senjata peluru kendhali antar benua sing bahan bakaré nuklir gaweané Cina sing lagi dikembangaké tès maburé
Dongfeng-41 duwèni jarak témbak antarané 12,000 km tekan 15,000 km
mulané saka iku DF-41 peluru kendhali sing duwé jarak tembak paling adoh, ngungkuli jarak témbaké US LGM-30 Minuteman sing jarak témbake 13,000 km.[""] DF-41 duwèni kecepatan paling banter ya iku Mach 25, lan bisa ngangkud tekan 10 MIRV
Pangembanging tèknologi MIRV déning pertahanan peluru kendhali nasional Amèrikah kanggo mudhunaké kabisan Cina ing pencegahan nuklir
Proyèk iki di wiwiti ing taun 1986, lan saiki digabungaké karo program JL-2
Air Power Australia mertakaké yèn DF-41 iku dibatalké pra-2000, saka transfer pangembanging tèknologi ing DF-31A
Missilethreat.com mertakaké menawa durung jelas yèn program iku di wiwiti menèh ing taun 2002
sawenèh ahli militèr ngira-ngira yèn DF-41 bakal di umumké ing parade nasional taun 2009
nanging,parade latihan militer ora nggawa peluru kendhali DF-41.
DF-5 Dongfeng 5[Wǔ] (Tionghoa: 東風-5, literally "East Wind 5") or DF-5 iku telung tahapan ICBM
DF-5 dawané 32,6 mèter lan diamèter 3,35 mèter
Duwèni bobot 183,000 kilo gram lan jarak tempuh kira-kira 12,000 tekan 15,000 kilomèter
DF-5 mabur kapisan taun 1971 lan digunakaké tekan 10 taun sawisé
salah sijiné watesan pluru kendhali yaiku mbutuhaké wektu antarané 30 lan 60 menit kanggo ngisi bahan bakar
DF-5 iku bakalé arep diganti déning DF-41
watara 2015,varian sing paling anyar DF-5B force pitados intuk upgrade MIRV, miturut "Business Insider" karo DF-5B: "China duwé kemampuan kanggo ngirim pluru nuklir saindenging bumi (sakjabané Amèrikah kidul,paling ora)"
DF-5 iku didesain nalika jaman pemimpin Tu Shou'e [屠守锷] ana ing China Academy of Launch Technology (CALT); Li Xu'e) [李绪鄂] sing njabat minangka dadi ketua deputi desainer
Pluru kendhali iki diprodhuksi ing China's Factory 211 (Capital Astronautics Co
[首都航天机械公司], uga kawentar kanthi jeneng the Capital Machine Shop [首都机械厂]).
Dongfèng (rudhal) Dongfeng (Hanzi Sederhana: 东风; Hanzi Tradisional: 東風; arti harfiah "East Wind") iku peluru kendhali sèri pertengahan lan antar benua kang dilakokno Républik Rakyat Cina
Biasane, tembung Dongfeng iku disingkat dadi "DF", dadi Dongfeng 9 iku katulis DF-9
sawisé tandha asta perjanjian kekoncoan karo Sino-Soviet,Aliansi lan mutual Assintance ing 1950, Negara Rusiah mbantu pangembanging militèr Cina kanti latihan, dokumèntasi tèhnik, manufacturing peralatan, lan lisensi-kanggo produksi senjata Soviet
ing babagan peluru kendhali, Rusiah ntranfer R-1 (SS-1), R-2 (SS-2), and R-11F ing Cina
pluru balistik Chinese pisanan dhedhasar rancangan Rusiah
Wiwit iku, Cina wis nggawè akèh kemajuan ing tèknologi peluru kendhali lan rokèt
Bobby Kool Bobby Kool utawa duwé jèneng asli I Made Putra Budi Sartika (lair ing Denpasar surya 8 September 1977) iku pémain gitar saka kélompok musik Superman Is Dead
Andi Abdul Muis Andi Abdul Muis utawa Bajo Is (lair ing Kabupatèn Pangkep, 4 Dhésèmber 1929 lan séda ing Makassar 6 Agustus 2005)iku tokoh pérs nasional ing Indonèsia
Bajo Is uga sékolah ing awiyatan luhur Universitas Indonésia ing kutha Dhépok
Muis uga salah siji célukan saka tokoh kamardikaan saka mitutur liwat dalan pérs
Sajarah saka Andi Muis
Muis uga nalika cilik urip ing Kabupatèn Pangkep dadi anak saka para tani Badrudin Muis lan Pancawarti
Nalika sékolah ing pawiyatan SMA, duweké duwé gegayuhan dadi jurnalis ingkang misuwur
Banjur lulus pawiyatan SMA, duweké neruské ing pawiyatan luhur Universitas Indonésia
Nanging, amarga masalah biaya kanggo sekolah ing pawiyatan luhur iku kurang, Muis banjur ora neruské ngundhi ngèlmu ing Universitas Indonésia
Nalika wangsul ing Kabupatèn Pangkep, tiyangé sinau babagan jurnalistik lan publisistik (nalika iku diarani publisistik).
Bloody Mary (folklor) Bloody Mary (cara Jawa: Mariyah Getihen) iku folklor bab lelembut, memedi, utawa dhemit sing dijaluki tulung kanggo meruhaké kadadéan tembé buri
Bloody Mary dicaritakaké yèn ngaton ana ing pangilon sawisé jenengé diceluk ping telu
Weweruhané Bloody Mary bisa katon sumanak, nanging uga bisa dursila, gumantung warna-warna caritané
Bloody Mary racaké ngaton kanthi diseksèni sakumpulan wong sing nglakoni panyeluké
Mungguh ing panyeluké ing kala kapungkur, para wadon enom kudu lumaku mundhur ing undhak-undhakan sinambi nyekel lilin lan pangilon tangan ing omah sing dipetengaké
Nalika para wadon mau ndeleng ana ing pangiloné, dhèwèké padha bisa weruh wujudé wong lanang sing bakal dadi bojoné ing tembé buri
Nanging wong wadon mau uga bisa weruh cumplung utawa malah rainé Grim Reaper sing mratandhani yèn dhèwèké bakal mati sadurungé nglakoni omah-omah
Ing jaman saiki, Bloody Mary dinuga meruhi wong-wong sing nyeluk dhèwèké lumantar laku katoptromansi
Panyeluké dilakoni kanthi cara madhep pangilon lan nyebut jenengé ping bola-bali ing sawijining kamar sing remeng
Bloody Mary racaké banjur ngaton wujud mayit, dhukun guna-guna, utawa memedi
Weweruhané bisa katon sumanak utawa dursila, lan kala-kala uga katon gubras getih
Miturut sesurupan bab panyeluké mau, wong sing nyeluk bisa nandhang bilai kaya ta dibengoki, disumpahi, dicekik, dicolong sukmané, diombe getihé, lan dijupuk mripaté déning Bloody Mary
Dongèng modhèren jeneng Hanako-san ing Jepang uga gegayutan raket karo mitologi Bloody Mary
Ing carita anyaran bab Bloody Mary lan bayiné, memedi iki sok dicocog-cocogaké karo Rani Mary I saka Inggris sing uga diparabi "Bloody Mary" amarga sang rani bola-bali kaluron lan tau nindakaké owah-owahan bab agama sing ala
Mandengi pangilon ing kamar sing remeng ing dalem wektu sing suwé bisa njalari tontonen (halusinasi)
Rai sing katon ing pangilon bisa prasasat "ajur", rusak, ilang, utawa kuwalik, déné weweruhan liyané kaya ta kéwan utawa rai-rai anèh uga bisa prasasat ngaton
Giovanni Caputo nulis yèn fénoménah iki diarani "ilusi rai anèh" ("strange-face illusion") lan dinuga minangka temahané "éfèk idhèntitas dhisosiatif", sing njalari sistem pangenal rai ing utek mandheg tanpa sebab sing terang dingertèni
Wedharan sing mungkin liyané bab fénoménah iki kaya ta ilusi sing sapérangan gegayutan karo éfèk persèptual leliripan Troxler, lan ayaké uga swahipnosis
Dongèng Bloody Mary mono minangka inspirasiné sawenèh filem, gelaran télévisi, lan gim vidhio sing ana gèndhèng cènèngé karo jagating lelembut.
Rangka Éropah sarasa kanggo rujukan kompetènsi basa Rangka Éropa sarasa kanggo rujukan kompetènsi basa (Inggris "Common European Framework of Reference for Languages") iku sawijining pangirid kanggo ngwiji "pencapaian" para siswa sing sinau marang ing basa ngamanca ing buwana Éropa
Nanging saiki sistim iki ya saya akèh dienggo sajabaning Éropa
Sistim iki diripta déning Pasamuan ing Éropa minangka péranganing proyèk "Sinau Basa kanggo Warga Éropa" antara taun 1989 lan 1996
Doné iku kanggo mènèhi métode sinau, ngajar lan évaluasi sing bisa ditrapaké marang kabèh basa ing Éropa.Ing sasi November 2001, sawijining résolusi Rad Uni Éropa nyaranaké nganggo sistim kanggo mriksa kompetènsi bebasan ngamanca
Enem tataran kompetènsi bebasan iki saiki ditampa kanthi amba minangka standar Éropa kanggo ngwiji kompetènsi bebasan sawijining wong.
Basa plurisèntris Basa plurisèntris utawa basa polisèntris iku basa mawa sawenèh bebaku
Basa iki duwé sawenèh sasana basa sing sabené ngembangaké varian nasional mawa carané dhéwé-dhéwé
Lumrahé, basa-basa sing plurisèntris iku basa sing nyabrang wewengkon-wewengkon pulitik, mula basa lan jatidhiri ètnis para panutur asliné ora padha
Contoné kaya ta basa Inggris, Prancis, Portugis, Jerman, Pèrsia, Koréa, Serbo-Kroatia, Swahili, Swédhen, Spanyol, Arab, Arménia, Benggala, Hindustani, Melayu, lan Cina
Basa sing mung siji bebakuné ingaran basa monosèntris
Contoné kaya ta basa Ruslan, Jepang, lan Islan
Rénda bangku Rénda bangku iku cara kanggo ngrénda utawa nenun kang asalé saka Palémbang
Diarani rénda bangku amarga cara iki nganggo dudukan utawa landhesan wujud bantal separo bunderan kang duwé sikil papat
Jasper lan Mas Pirngadi ngarani rénda iki rénda Palémbang amarga saka panlitèné cara iki kang sepisanan dienggo ing Palémbang
Kira-kira ing awal abad 20, ngrénda dadi kagiyatan kang misuwur ing Palémbang, banjur nyebar lan ngrembaka ing dhaerah liyané ing Sumatra
Ora mung Sumatra, ing tembé ngrénda uga ngrembaka nganti tekan Jawa
Pagawéan ngrénda sajatiné wis akèh ditandangi marang wong ing sadonya, kaya ta Jerman, Walanda, Irlandia, Skandinavia lan Ruslan.
Bon UEFA Éropa 2016-2017 Bon UEFA Éropa 2016–2017 ya iku sayembara bal-balan kaping 46 bal-balan Éropa didhapuk UEFA, lan ing mangsa kaping 8, ganti jeneng saka UEFA Cup dadi UEFA Europa League
Ing babak pungkasan UEFA Éropa dimainké ing Friends Arena ing Solna, Sweden
Ingkang mimpang ing Bon UEFA Éropa 2016–2017 lumebu ing Bon UEFA Éropa 2017–2018, lan olèh kalodhangan tandhing ingkang mimpang ing sayembara UEFA 2016-2017 ing UEFA Super Cup 2017.
Sujarah Facebook Facebook ya iku paladi jaringan sosial sing digebyakaké tanggal 4 Fèbruari taun 2004
Paladi iki diyasa déning Mark Zuckerberg karo kanca sakamaré nalika kuliah lan padha-padhané mahasiswa saka Universitas Harvard jenengé Eduardo Saverin
Kaanggotaane situs wéb kuwi mau wiwitané diwatesi nara yasané mung kanggo mahasiswa Univèrsitas Harvard, nanging banjur kajembaraké menyang kampus-kampus liya ing laladan Boston, mligi kampus-kampus Ivy League, lan mbaka sithik menyang akèh-akéhe kampus-kampus ing Kanadha lan Amérika, perusahaan-perusahaan ing kana, lan kala Sèptèmber taun 2006, bisa kaaksès kanggo wong umur minimal 13 taun ndhuwéni alamat layang èlèktroniks kang valid.
Las Meninas Las Meninas (]; basa Spanyol ateges Para Wanita Sing Lagi Ngentèni) ya iku lukisan taun 1656 sing ditontonaké ing Museo del Prado ing Madrid